അഖില് രാജിന് വീട്ടില് ലൈബ്രറി ഒരുക്കാന് കെ.കെ.രമ എംഎല്എ വടകര: സെറിബ്രല് പാള്സിയോട് പൊരുതി ബിരുദം നേടിയ അഖില് രാജിന്റെ വീട്ടില് കെ.കെ.രമ എംഎല്എ നേതൃത്വം നല്കി ലൈബ്രറി ഒരുക്കുന്നു. സമൂഹത്തിനാകെ മാതൃകയാണ് അഖിലിന്്റെ ബിരുദ നേട്ടമെന്ന് ലൈബ്രറിയിലേക്ക് ആദ്യ പുസ്തകങ്ങള് കൈമാറുന്ന ചടങ്ങില് എം.എല് എ പറഞ്ഞു. എഴുത്തുകാരനും സാംസ്കാരിക പ്രവര്ത്തകനുമൊക്കെയായി വടകരയില് നിറഞ്ഞു നില്ക്കുന്ന അഖിലിന് വായനയുടെ വിശാല ലോകം ഒരുക്കേണ്ടത് പൊതുസമൂഹത്തിന്്റെ ഉത്തരവാദിത്തമാണ്. കൂടുതല് ഉയരങ്ങള് അഖിലിന്്റെ സ്വപ്നമാണ് അത് യാഥാര്ത്ഥ്യമാക്കാനുള്ള മുന്നൊരുക്കമാണ് ഈ ലൈബ്രറി. എം.എല്.എ മാര്ക്ക് വര്ഷാവര്ഷം പുസ്തകങ്ങള് വാങ്ങുന്നതിനായുള്ള അലവന്സായി 15,000രൂപ സര്ക്കാരില് നിന്നും ലഭിക്കുന്നുണ്ട്. ഈ തുകയില്നിന്നും ഒരു വിഹിതം അഖില്രാജിനായി ഒരുക്കാന് ഉദ്ദേശിക്കുന്ന ലൈബ്രറിയിലേക്ക് പുസ്തകങ്ങള് വാങ്ങാനായി ഉപയോഗിക്കും. ഇതുകൂടാതെ അഖിലിന് പുസ്തകങ്ങള് നല്കാന് ആഗ്രഹിക്കുന്ന വ്യക്തികളോ സ്ഥാപനങ്ങളോ, സന്നദ്ധ സംഘടനകളോ കെ.കെ.രമ, എം എല് എ ഓഫീസ് പാര്ക്ക് റോഡ് വടകര എന്ന വിലാസത്തില് നേരിട്ടോ തപാല് വഴിയോ പുസ്തകങ്ങള് കൈമാറാന് താല്പര്യപ്പെടുന്നു. അഖില് രാജിന്്റെ വീട്ടില് നടന്ന ചടങ്ങില് ലൈബ്രറിയിലേക്കുള്ള ആദ്യ പുസ്തകങ്ങളുടെ വിതരണം കെ.കെ.രമ എം എല് എ കൈമാറി. വാര്ഡ് കൗണ്സിലര് പ്രേമകുമാരി, ശ്രീ സാഗര് കോളേജ് അധ്യാപകന് ബിജു പ്രസാദ് എന്നിവര് പങ്കെടുത്തു.